recursal/SuperWikiNEXT-32B huggingface dataset:
"**אני אוהב**" או בשמו המלא "**אני אוהב שוקולד**" הוא שיר ילדים המופיע באלבום השירים המפורסם "הכבש השישה עשר". השיר נכתב בידיי יהונתן גפן והולחן בידיי יצחק קלפטר. בשנת 2005 יצא ספר ילדים בהוצאת דביר המכיל אך ורק את השיר הבודד.

כל אחד מחברי הלהקה כולל את שר בתורו בגוף ראשון יחיד, כאילו היה הילד הדובר המספר מהם הדברים האהובים עליו.

עיבודים
-------

השיר פורסם לראשונה במסגרת הספר "הכבש השישה עשר" של יהונתן גפן. השיר נכתב בזמן שהייתו של גפן בפריז. לאחר מכן, השיר גם הולחן בידיי יצחק קלפטר, יוצא להקת כוורת, עבור האלבום "הכבש השישה עשר". את השיר במקור, בניגוד לשירי האלבום האחרים המושרים בידיי זמר אחד בלבד, שרים כל ארבעת הזמרים בהרכב, כאשר כל אחד מהם שר שתי שורות.

בשנת 2001 פרסם בנו של יהונתן גפן, אביב גפן, גרסת כיסוי לשיר.

בשנת 2005 הוציאה הוצאת דביר ספר בשם "אני אוהב שוקולד" המכיל את השיר היחיד הזה. הספר מכיל בכל עמוד שתי שורות של השיר, ומאויר בציורים צבעוניים גדולים מעשה ידיה של לנה גוברמן. הספר זכה לביקורות חיוביות ו"נוסטלגיות" כשרבים מאלה שהיו ילדים כאשר השיר היה מושמע בביתם, כיום הם מבוגרים ומקריאים את מילות השיר לילדיהם שלהם.

בשנת 2008 חידש יצחק קלפטר את השיר באלבומו "קצת דיפלומט".

ביקורות
-------

גילי בר-הלל כתבה בבלוג האינטרנטי שלה: "את המילים של 'אני אוהב' אני לא מסוגלת לקרוא בלי שתתנגן לי בראש מנגינת השיר מתוך 'הכבש השישה עשר'".

סיגלית אבירם מאתר "הגיל הרך" כתבה: "מי לא מכיר את השיר הנפלא הזה? סביר להניח שרובנו גם יודעים לשיר אותו לפי המנגינה".

הרקדנית והשחקנית רננה רז כתבה באתר ynet על הספר שיצא ב-2005: "כולנו מכירים את השיר הידוע, 'אני אוהב' ... בספר הנפלא הזה הוא מעובד על ידי לנה גוברמן, מאיירת מוכשרת מאין כמותה, ליצירה גרפית עשירה מפתיעה ומלאת דמיון. למרות שהשיר מוכר לעייפה, בזכות הספר הזה אני פוגשת את המילים מחדש וקוראת בו בקצב אחר מהשיר המולחן. אני מחכה ליום שאוכל להקריא אותו לילדתי ולהראות לה את האיורים".

קישורים חיצוניים
----------------

* מילים לשירים של אני אוהב, באתר "שירונט"
* קטע על השיר ועל הכותבים - משרד החינוך
* קטע מתוך הספר "שיר של יום" ללימוד עברית - משרד החינוך
* לדף השיר באתר הספרייה הלאומית

הערות שוליים
------------

1. ↑  *אביב גפן - אני אוהב - Aviv Geffen - 2001*, נבדק ב-2022-06-23
2. ↑  gilibug, "אני אוהב", באתר עוד דף אחד ודי, ‏2005-06-05
3. ↑  אני אוהב, באתר הגיל הרך, ‏2011-02-07 (ארכיון)
4. ↑  ואת זאת עם הנמשים, ואת זאת עם הגומות, באתר ynet, 15 בפברואר 2011
גוריון מלצר
**גוריון (גורי) מֶלְצֶר** (21 באוגוסט 1930 – 1 באוקטובר 2014) היה מראשי תעשיית האלקטרוניקה בישראל. כיהן כמנכ"ל חברות טלרד ותדיראן וכיו"ר דירקטוריון חברת בזק וכיו"ר חבר הנאמנים במרכז האקדמי לב.

ביוגרפיה
--------

גוריון (גורי) מלצר נולד בשנת 1930 בירושלים לשפרה ולחוקר התנ"ך פייבל מלצר. סבו היה הרב איסר זלמן מלצר, ראש ישיבת עץ חיים ויו"ר מועצת גדולי התורה.
אחותו הבכורה אפרת ואמו שפרה נפטרו שתיהן בטווח של כשנה זו מזו, בהיותו בן 13.

למד בבית הספר תחכמוני ובבית ספר "מעלה" בירושלים. זמן קצר לאחר מלחמת העצמאות התגייס לצה"ל ועסק בפיתוח יכולות הצפנה של חיל הקשר. בהמשך מונה כקצין הקשר החטיבתי של חטיבת גבעתי, תפקיד שבו שימש עד שנת 1952 (בדרגת סרן).

עם שחרורו יצא ללימודים בארצות הברית. למד בישיבה יוניברסיטי בניו יורק ואחר כך הנדסת אלקטרוניקה בסיטי קולג' (CCNY) של אוניברסיטת העיר ניו יורק (CUNY), ועבד והשתלם בחברת RCA – אחת מהחברות הגדולות בארצות הברית בתחום האלקטרוניקה.

בסוף שנות ה-50 נמנה, עם עוד מספר מהנדסים צעירים שלמדו בארצות הברית, עם צוות הקמת חברת תדיראן, ובהמשך מונה לתפקידים בכירים בה.

ב-1973 שימש כיועץ בחברת ג'נרל טלפון אלקטריק. עם שובו ארצה (לאחר שנה), נקרא על ידי מנכ"ל כור תעשיות, מאיר עמית, לנהל את חטיבת האלקטרוניקה של כור ואת חברת טלרד.
במחצית שנות ה-80 סיים מלצר את עבודתו בטלרד ומונה כחבר בהנהלת כור ולתפקיד מדען ראשי של הקונצרן, ויחד עם מנכ"ל כור באותה תקופה בני גאון פעל להבראת כור.

ב-1990 מונה לתפקיד מנכ"ל תדיראן. הוא הוביל תהליך הבראה שכלל סגירת מפעלים כושלים, מכירת משרדיה של החברה בגבעת שמואל ופיטורי עובדים. כעבור כשנתיים עברה תדיראן מהפסד לרווח שנתי, וב-1992 הונפקו מניותיה בוול סטריט והחברה גייסה 100 מיליון דולר.

ב-1994 פרש מלצר מתפקיד מנכ"ל תדיראן, ומונה ליו"ר דירקטוריון חברת בזק. ב-1997 פרש מתפקיד יו"ר בזק.

לאחר פרישתו לימד בטכניון ובאוניברסיטת תל אביב.

מלצר נפטר ב-1 באוקטובר 2014 בגיל 84 והובא למנוחות בבית הקברות ברעננה.

פעילות ציבורית
--------------

היה חבר בגופים ציבוריים רבים כגון: יו"ר לשכת המסחר ישראל – אוסטרליה, חבר הוועד המנהל של האוניברסיטה העברית. חבר הוועד המנהל אוניברסיטת ת"א, חבר הוועדה העליונה לתכנון ותקצוב של המועצה להשכלה גבוהה, חבר ועדת פרס רוטשילד, חבר ועדת השכר של המרצים באוניברסיטת השונות. חבר הנהלת מכון דוידסון להוראת המדע והטכנולוגיה. חבר הנהלת מוסד נאמן. חבר המל"מ – המרכז להוראת המדעים, חבר הוועדה המייעצת לשר החינוך להוראת הטכנולוגיה והמדעים, חבר האקדמיה למדעים. חבר בחבר הנאמנים של מכון ויצמן, ויו"ר חבר הנאמנם במרכז האקדמי לב.

פרסים
-----

מלצר זכה בשורה של פרסים ואותות הוקרה, בהם פרס ראש הממשלה על מפעל חיים בתקשורת (2002), פרס התעשייה, פרס מיוחד על תרומה אישית של IEEE (ארגון האלקטרוניקה העולמי) ועוד.

משפחתו
------

היה נשוי לשרה ואב לארבעה. רעייתו הייתה סרן בצה"ל והייתה במשך שנים ראש הלשכה של הרמטכ"לים יעקב דורי, יגאל ידין ומרדכי מקלף ולאחר מכן ראש לשכתו של דוד בן-גוריון.

בנם, ארז מלצר ניהל בין היתר את החברות אפריקה ישראל, קריאו-סאיטקס ונטפים. בן נוסף, הרב משה מלצר, הוא ראש ישיבת "אבן האזל" בירושלים.

קישורים חיצוניים
----------------

* אלי אלון, נפטר גוריון מלצר מנכ"ל תדיראן לשעבר, באתר TheMarker‏, 4 באוקטובר 2014 (מאורכב בוייבאק מאשין)
**אֵאוֹקָה** (ביוונית: **Εθνική Οργάνωσις Κυπρίων Αγωνιστών**, ובראשי תיבות: **EOKA** – "ארגון לאומי של לוחמים קפריסאים"), ארגון מחתרתי יווני-קפריסאי שהוקם על ידי גאורגיוס גריבס (Γεώργιος Γρίβας) ב־1955, אשר פתח במלחמת גרילה כדי לגרש את כוחות הכיבוש הבריטיים מקפריסין, הגדרה עצמית לתושבי האי ולאיחודו (Ένωσις, אֶנוֹסִיס (אנ')) עם יוון. הארגון פורק ב־1959, אז יצאה קפריסין לעצמאות, אולם גריבס שב והחיה אותו ב־1971.‏ (EOKA B)

רקע
---

בריטניה הבטיחה את קפריסין ליוון באם זו תצטרף לצד מדינות ההסכמה במלחמת העולם הראשונה. יוון לא נענתה להצעה הזו וההבטחה לא מומשה. וכך, קפריסין שהייתה כבר בשליטה בריטית מאז 1878, הפכה למושבת כתר בריטית.

מאבק
----

 ערך מורחב – **מצב החירום בקפריסין**  

המאבק הצבאי של הארגון החל ב-1 באפריל 1955. האירועים ביום הראשון למאבק נקראו התקפות 1 באפריל. באותו יום בוצעו התקפות על מחנות של הצבא הבריטי ומתקנים בריטיים בניקוסיה ופמגוסטה. במהלך ארבע השנים הבאות נמשכו הפעולות כנגד מתקנים בריטיים וכנגד קפריסאים שנחשדו בשיתוף פעולה עם השלטון הבריטי.

הנהגת הארגון הקומוניסטי AKEL התנגדה לפעילות הצבאית של אאוקה, בהעדיפה שביתות והפגנות. הפעילות הצבאית הייתה מנוגדת לעמדותיה של ההנהגה הקודמת, שכחמש שנים קודם לכן עמדה מאחורי משאל העם של שנת 1950, ובו 98% מתושבי קפריסין שהשתתפו בו הצביעו בעד איחודו של האי עם יוון; אמנם, משאל העם כלל פגמים רבים והוחרם בידי חלקים נרחבים בקרב ציבור הקפריסאים. רבים מחברי המפלגה לחמו במלחמת העולם השנייה לצד בעלות הברית[דרוש מקור], 

ב-1971 שוב הקים גריבס כוח מעין צבאי קפריסאי-יווני אשר נטל לעצמו את השם EOKA-B, בתגובה לכך שנשיא קפריסין, הארכיבישוף מקאריוס השלישי, נטש, לדעתו של גריבס, את רעיון האיחוד עם יוון. הכוח שהוגדר כארגון טרור, הן על ידי טורקיה ובריטניה והן על ידי מקאריוס עצמו, נתמך בידי ממשלת הגנרלים היוונית. לאחר מותו של גריבס בינואר 1974 הגבירה החונטה הצבאית היוונית את שליטתה בארגון, ובעידודה, ב-15 ביולי 1974, תפס הארגון את השלטון במסגרת הפיכה צבאית. התגובה הטורקית לא איחרה להגיע, וממשלתו של בולנט אג'וויט הורתה לצבא הטורקי לפלוש אל האי.

קישורים חיצוניים
----------------

ויקישיתוף מדיה וקבצים בנושא **אאוקה** בוויקישיתוף
* אאוקה, באתר אנציקלופדיה בריטניקה (באנגלית)

הערות שוליים
------------

1. ↑  *אנציקלופדיה כללי כרטא בכרך אחד* (שלישית ed.). 1997. p. 2. ISBN 965-220-352-1.
2. ↑  נאום מקאריוס בעצרת הכללית של האומות המאוחדות - 19 ביולי 1974

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007604271705171
* GND: 1224905-1
* LCCN: n85229134
* SUDOC: 151559678
* VIAF: 159516804
* WorldCat: lccn-n85229134

 |
**יואכים כריסטיאן אנדרסן** (בדנית: **Joachim Christian Andersen**; נולד ב-31 במאי 1996) הוא כדורגלן דני, המשחק בעמדת הבלם בקריסטל פאלאס ובנבחרת דנמרק.

קריירת מועדונים
---------------

אנדרסן התחיל לשחק כדורגל כאשר הצטרף בגיל 4 לגרבה פוטבול, ממנה עבר לפ.צ. קופנהגן ולאחר מכן במיטיולן. באוגוסט 2013, אנדרסן הצטרף לאקדמיה לכדורגל של טוונטה ששילמה תמורת כ-650 אלף אירו.

ב-8 בנובמבר 2013, אנדרסן ערך את הופעת הבכורה שלו בצעירי טוונטה. ב-7 במרץ 2015, אנדרסן ערך את הופעת הבכורה שלו בקבוצה הבוגרת במשחק הליגה נגד וילם II. שבוע לאחר מכן, חתם על חוזה עד לשנת 2018. ב-22 במרץ, הבקיע את שער הבכורה שלו בקבוצה במשחק הליגה נגד חרונינגן.

ב-26 באוגוסט 2017, אנדרסן חתם על חוזה בסמפדוריה מהסרייה א'. ב-25 בפברואר 2018, אנדרסן ערך את הופעת הבכורה שלו בקבוצה במשחק הליגה נגד אודינזה. ב-8 בנובמבר 2018, חתם על חוזה חדש בקבוצה עד לשנת 2022.

ב-12 ביולי 2019, אנדרסן חתם על חוזה לחמש שנים באולימפיק ליון מליגת העל הצרפתית תמורת כ-30 מיליון אירו ובכך הפך לכדורגלן הדני היקר בהיסטוריה וכך גם לכדורגלן היקר בתולדות המועדון. ב-2 באוקטובר 2019, אנדרסן ערך את הופעת הבכורה שלו בקבוצה במשחק במסגרת ליגת האלופות נגד ר.ב. לייפציג. ב-11 בנובמבר, הבקיע את שער הבכורה שלו בליגת האלופות בניצחון 1–3 נגד בנפיקה ליסבון.

ב-5 באוקטובר 2020, אנדרסן הושאל לפולהאם עד לסיום העונה. ב-19 בדצמבר 2020, אנדרסן הורחק בתיקו 1–1 נגד ניוקאסל יונייטד. ב-19 במרץ 2021, אנדרסן הבקיע את שערו הראשון בפולהאם בהפסד 1–2 ללידס יונייטד.

ב-28 ביולי 2021 הודיעה קריסטל פאלאס על החתמתו של אנדרסן בחוזה לחמש שנים בסכום של 17.5 מיליון יורו. ב-17 באוגוסט 2022 כבש שער בכורה בקבוצה, בהפסד 2–4 למנצ'סטר סיטי.

קריירה בינלאומית
----------------

בצעירותו, אנדרסן שיחק בכל הנבחרות הצעירות של דנמרק. ב-15 באוקטובר 2019, אנדרסן ערך את הופעת הבכורה שלו בנבחרת הבוגרת בניצחון 0–4 נגד לוקסמבורג.

אנדרסן, נכלל בסגל הנבחרת לקראת יורו 2020.

קישורים חיצוניים
----------------

ויקישיתוף מדיה וקבצים בנושא **יואכים אנדרסן** בוויקישיתוף

* פרופיל, באתר Transfermarkt
* פרופיל, באתר Soccerway
* פרופיל, באתר WorldFootball.net
* פרופיל, באתר National Football Teams
* פרופיל, באתר FootballDatabase.eu

| **נבחרת דנמרק – יורו 2020** |
| --- |
| 1 שמייכל • 
2 אנדרסן • 
3 וסטרגארד • 
4 קר • 
5 מיילה • 
6 כריסטנסן • 
7 סקוב • 
8 דילייני • 
9 ברייטווייט • 
10 אריקסן • 
11 סקוב אולסן • 
12 דולברג •
13 מ. יורגנסן • 
14 דמסגור •
15 נורגארד •
16 לוסל •
17 סטריגר לארסן •
18 ואס •
19 וינד •
20 פאולסן •
21 קורנליוס •
22 רונו •
23 הויביירג •
24 ינסן •
25 כריסטיאנסן •
26 בוילסן •
מאמן: יולמן | דנמרקדנמרק |
**הנרי ה. אמרסון** (באנגלית: **Henry H. Emmerson**‏; 11 בנובמבר 1831 – 28 באוגוסט 1895), היה צייר ומאייר אנגלי.

ביוגרפיה
--------

אמרסון (לבית הטרינגטון). בגיל 13 נסע לניוקאסל, שם למד ציור וחריטה אצל ויליאם בל סקוט בבית הספר הממשלתי לאמנות. לאחר כשנתיים וחצי בהנחייתו של סקוט, נשלח אמרסון לפריז ללמוד במשך שישה חודשים בחסות איש דת שהתעניין בעבודתו. לאחר שובו התקבל לאקדמיה המלכותית בלונדון. 

עם שובו לצפון אנגליה, התגורר באבצ'סטר ופגש את אשתו לעתיד. אמרסון היה חבר מייסד ונשיא ראשון של מועדון Bewick - איגוד ניוקאסל של ציירים ומאיירים שכלל בין מייסדיו גם רוברט ג'ובלינג, ראלף הדלי, ג'ון סורטס ותומאס דיקינסון. ציוריו הבולטים של אמרסון, חלקם תלויים באקדמיה המלכותית, כוללים את "מכתב המלכה", "המבקרים", "החליפה הראשונה" ו"הפלישה הזרה". בסך הכל הוצגו 58 עבודות של אמרסון במהלך חייו באקדמיה המלכותית. 

אמרסון סיפק גם איורים לספרי ילדים, כולל "תה אחר הצהריים" (1880) עם ג'ון ג'ורג' סוורבי ו"הפריחה במאי", (1881), שניהם יצאו בהוצאת פרדריק וורן ושות'. תה אחר הצהריים, אף כי התקבלו היטב על ידי המבקרים, עורר ויכוח, שכן היו שטענו כי מדובר בחיקוי זול של הספר "מתחת לחלון", ספר פופולרי משנת 1879 מאת קייט גרינאווי.  גרינאוויי עצמה ראתה בספר "תה אחר הצהריים", "פיראטיות בוטה", בעוד שסוורבי טען שהאיורים אינם חיקויים אלא רק צוירו באותו הז'אנר. 

אמרסון היה ידוע גם כרץ בתקופתו. בילדותו אמרו שהוא המהיר ביותר בגילו בעולם. אמרסון היה רץ נלהב עד סוף ימיו, כמו גם חסיד נלהב של קבוצת הכדורגל של רוקליף.

אמרסון התחתן עם מרי בולטון מאבצ'סטר ב-1 באוגוסט 1857, והיו להם חמש בנות ושני בנים, שניהם היו גם אמנים.

אמרסון מת בביתו ב Cullercoats ב-28 באוגוסט 1895 בגיל 64, ונקבר בבית הקברות פרסטון בצפון שילדס.

בדצמבר 1895 התקיימה בניוקאסל תערוכה של יצירתו.

גלריה
-----

* 
* 
* 
* 
* 
* 
*

קישורים חיצוניים
----------------

ויקישיתוף מדיה וקבצים בנושא **הנרי ה. אמרסון** בוויקישיתוף

הערות שוליים
------------

1. ↑  P. H. (Peter Henry) Emerson, **The English Emersons : a genealogical historical sketch of the family from the earliest times to the end of the seventeenth century, including various modern pedigrees, with an appendix of authorities**
2. 1 2  **The Monthly Chronicle of North-country Lore and Legend**, W. Scott, 1889. (באנגלית)
3. ↑  "Historic Emmerson painting to be auctioned"
4. ↑  Lundin, Anne (1993). "Under the Window and Afternoon Tea: "Twirling the Same Blade of Grass"". The Lion and the Unicorn. The Johns Hopkins University Press. 17 (1): 45–56.
5. ↑  Ina Taylor, Kate Greenaway, **The Art of Kate Greenaway: A Nostalgic Portrait of Childhood**, Pelican Publishing Company, 1991-01-01, מסת"ב 978-1-4556-0037-3. (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* ISNI: 0000 0003 9975 8155
* LCCN: no2008073569
* RKD: 26192
* ULAN: 500012874
* VIAF: 295368266
* WorldCat: lccn-no2008073569

 |
חג הקורבן בפקיסטן
מדבקת "חלאל" על מוצר מזון
דוכן בשר "חלאל" בסופרמרקט בקנדה
**חלאל** (בערבית: **حلال**) הוא מונח בשריעה, דין דתם של המוסלמים, שמשמעותו "היתר". מונח זה מתייחס לכל הפעולות המוגדרות בין תחום הציווי ("פארד") לתחום האיסור ("חראם"). אולם בשימוש יומיומי הכוונה בדרך כלל לבשר מותר לאכילה על פי האסלאם.

בשר מחיות כמו גמלים, חסילונים או ארנבים מותר לפי האסלאם – אך מנגד, אסור לצרוך אלכוהול כמשקה שבוודאות משכר (איסור "ח'מר" - خمر) (אנ') ואף לא כמרכיב באוכל, וזאת על מנת שייחשב חלאל (אנ').

היתרים ואיסורים על בשר
----------------------

באסלאם, השריעה מורה כי על המוסלמי לאכול רק בשר שנשחט בשם אללה (שנאמר עליו תסמיה) ועונה על דרישות שונות. בשר כזה קרוי "**חלאל**" (حَلال) או "חוקי". מנגד, החוק המוסלמי אוסר לאכול בשר חזיר, או בשר שנשחט שלא בשם אללה. החוק מגדיר גם "חראם", כלומר - סוגים אחרים של חיות האסורים למאכל, ביניהם בשר קוף, כלב, חתול וחיות טורפות אחרות. דיני המאכלים המותרים והאסורים מופיעים, בין היתר בסורת אל-מאאידה (سورة المائدة, הסורה ה-5), איאת 3 - 4.

### שחיטת בשר

 ערך מורחב – **שחיטה באסלאם**  

המילה "חלאל" בערבית משמשת כסימון גרפי למאכלים ולשתייה למוסלמים
הצורה המסורתית לשחיטה היא על ידי חיתוך של כלי הדם בצוואר, הגורם מוות מאיבוד דם מהיר. זאת בשונה מהשחיטה היהודית, שבה אין חובה לחתוך את כלי הדם, אף על פי שפעולה זו מומלצת. על פי הקוראן, אין חובה כי הבהמה תישחט על ידי מוסלמי, וגם אהל אל-כתאב (בהם יהודים ונוצרים) יכולים לשחוט אותה בהתאם לחוקי החלאל. לפיכך, רוב המוסלמים מקבלים בשר הכשר ליהודים כ"חלאל".

ראו גם
------

* שחיטה באסלאם
* מובאח
* השוואה בין חוקי התזונה המוסלמית ליהודית (Comparison of Islamic and Jewish dietary laws)
* חוקי התזונה המוסלמית (Islamic dietary laws)
* איסור צריכת האלכוהול "ח'מר" (Khamr)

קישורים חיצוניים
----------------

ויקישיתוף מדיה וקבצים בנושא **חלאל** בוויקישיתוף

הערות שוליים
------------

1. ↑  שולחן ערוך יורה דעה כב א-ב
2. ↑  אל-מאאידה, 5: "המזון של אלה שקיבלו את הספר כשר לכם"
3. ↑  שגיא קופר, כשרות בגירסת האיסלאם - חראם וחלאל ומה שביניהם, באתר ynet, 26 באפריל 2007

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007542481805171
* BnF: cb16940205n (data)
* GND: 4802709-1
* LCCN: sh2006008707

 |
**לי זלדין** (באנגלית: **Lee Zeldin**; נולד ב-30 בינואר 1980) הוא פוליטיקאי יהודי אמריקאי, חבר המפלגה הרפובליקנית. כיהן כנציג מחוז הקונגרס הראשון של מדינת ניו יורק בבית הנבחרים של ארצות הברית.

קורות חיים
----------

זלדין נולד בלונג איילנד למשפחה יהודית רפורמית. 

ב-1998 סיים את לימודיו בבית הספר התיכון ויליאם פלויד (אנ') בלונג איילנד, ב-2001 סיים תואר ראשון בהצטיינות במדע המדינה באוניברסיטת המדינה של ניו יורק באולבני וב-2003 סיים תואר JD במשפטים מבית הספר למשפטים של אולבני.

ב-1998 התגייס לתוכנית קצונת המילואים של צבא ארצות הברית, הוא עבר קורס קצינים והכשרה כצנחן בפורט בנינג. בתום לימודי המשפטים הוצב בחיל המודיעין ועבר קורס קציני מודיעין בפורט האוצ'וקה שבאריזונה. במרץ 2004 עבר לפרקליטות הצבא ושירת כתובע ושופט צבאי בדיוויזיה המוטסת ה-82. ביולי 2006 נשלח לעיראק עם יחידתו, הוא שירת באזור תיכרית עד ספטמבר 2006 והיה מעורב במבצעי איתור ולכידת מבוקשים. בספטמבר 2007 השתחרר משירות סדיר ועבר לשרת במסגרת כוחות המילואים כפרקליט צבאי. במאי 2012 קודם לדרגת מייג'ור. לאחר שירותו הסדיר עבד תקופה קצרה כיועץ משפטי ברשות הנמלים של ניו יורק וניו ג'רזי ובהמשך פתח משרד פרטי.

ב-2010 נבחר לסנאט של מדינת ניו יורק וב-2012 נבחר לכהונה נוספת. בנובמבר 2014 נבחר לבית הנבחרים של ארצות הברית כנציג מחוז מס' 1 (מזרח לונג איילנד). הוא הדיח את טים בישופ מהמפלגה הדמוקרטית לאחר שש כהונות רצופות. זלדין הושבע לתפקיד בינואר 2015, הוא מכהן בבית הנבחרים בוועדת התחבורה והתשתיות, בוועדת החוץ ובוועדה לענייני חיילים משוחררים. זלדין הוא אחד משני חברי הקונגרס היהודים מהמפלגה הרפובליקנית, הוא כיהן כיו"ר משותף של השדולה הרפובליקנית למען ישראל בבית הנבחרים, יחד עם פיטר רוסקאם, דאג למבורן ולאונרד לאנס. בבחירות ב-2016 נבחר לכהונה נוספת ברוב של 59% ובבחירות 2018 זכה ברוב של 51.5%.

באפריל 2021 הכריז זלדין על התמודדותו לתפקיד מושל ניו יורק בבחירות 2022. בבחירות הכלליות הפסיד למושלת המכהנת קת'י הוקול, וכהונתו בקונגרס תמה בראשית ינואר 2023.

זלדין נשוי לדיאנה ואב לזוג תאומות זהות. הוא חבר בקהילה היהודית רפורמית באוקדייל שבניו יורק.

קישורים חיצוניים
----------------

ויקישיתוף מדיה וקבצים בנושא **לי זלדין** בוויקישיתוף
* 

* אתר האינטרנט הרשמי של לי זלדין
* לי זלדין, ברשת החברתית פייסבוק

* לי זלדין, ברשת החברתית אקס (טוויטר)

* לי זלדין, סרטונים בערוץ היוטיוב
* לי זלדין באתר בית הנבחרים של ארצות הברית
* לי זלדין באתר הסנאט של מדינת ניו יורק
* Lee Zeldin is distancing himself from Jewish Democrats, ניו יורק פוסט, 17 בנובמבר 2014
* לי זלדין באתר המפלגה הרפובליקנית בבית הנבחרים
* ביוגרפיה באתר combatveteransforcongress.org
* לי זלדין באתר המדריך הביוגרפי של הקונגרס של ארצות הברית (באנגלית)

הערות שוליים
------------

1. ↑  רבקה שאבאד, GOP Rep. Lee Zeldin announces run for governor of New York, באתר NBC News‏, 8 באפריל 2021 (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* SNAC: w61m02ks
* US Congress: Z000017

 |
הרב **נח שימנוביץ** (תרס"ז, 1907 - ה' באייר תשט"ו, 27 באפריל 1955) היה מייסד וראש ישיבת כנסת חזקיהו בזכרון יעקב.

ביוגרפיה
--------

נולד במינסק בירת בלארוס לבנימין וריזא. בהיותו בן אחת עשרה שלחוהו הוריו ללמוד בישיבת אוהל תורה בברנוביץ, אצל רבי אלחנן וסרמן. משם עבר ללמוד תקופה בישיבת מיר. לאחר מכן התבסס בישיבת כנסת בית יצחק בקמניץ, שם נעשה לתלמידו המובהק של ראש הישיבה הרב ברוך דב ליבוביץ ובמשך תקופה אף למד עמו ביחידות. למד גם אצל הרב יצחק זאב סולובייצ'יק, הרב מבריסק.

בשנות מלחמת העולם השנייה הצליח להימלט מאירופה ולהגיע לחופי ארץ ישראל כמעפיל לא חוקי. הוא נעצר על ידי הבריטים ושהה תשעה חודשים במחנה המעצר בעתלית. בתקופת מעצרו ארגן שיעורי תורה ודאג[דרוש מקור] לאוכל כשר עבור העצורים. בהשתדלותם של הרב יצחק אייזיק הלוי הרצוג, משה בלוי והרב חזקיהו יוסף מישקובסקי שוחרר ממעצרו והוא התיישב בירושלים.

כעבור זמן קצר בחר בו הרב חזקיהו יוסף מישקובסקי כחתן לבתו חנה. לאחר הסתלקותו הפתאומית של חמיו, בתחילת שנת תש"ז, החליט הרב שימנוביץ להקים ישיבה לזכרו.
בעצת החזון איש הוא הקים את הישיבה בזכרון יעקב, וקרא לה "כנסת חזקיהו". כמנהל רוחני הוא הביא לישיבה את הרב אליהו לופיאן.

בשנת תשט"ו, בעקבות תלונות תושבים שגרו בשכנות לישיבה וכן מצוקת מקום, החליט הרב שימנוביץ למצוא מקום קבע לישיבה. בעצת גיסו, הרב אליהו מישקובסקי ששימש כרבה של כפר חסידים, הוא רכש שטח אדמה בן עשרה דונמים במקום והקים עליו צריפים. חנוכת הבית תוכננה לי"ח באייר (ל"ג בעומר) תשט"ו. ימים מעטים קודם, בה' באייר, הוא לקה בלבו ונפטר. בעקבות פטירתו עברה הנהגת הישיבה לגיסו הרב אליהו אליעזר מישקובסקי, בעצתו של המשגיח הרב אליהו לופיאן.

בשנת תשל"ז נישאה אלמנתו הרבנית חנה לרב שמואל דוד ורשבצ'יק, שהיה ראש ישיבת 'רבנו חיים יוסף' בניו יורק והצטרף להנהגת הישיבה בכפר חסידים. הרב ורשבצ'יק (שהיה ידידו של הרב שימנוביץ בישיבת קמניץ) קיבץ את כתביו והוציא לאור את הספר 'חידושי רבי נח'.

ספרו
----

* **חידושי רבי נח**, ירושלים תשמ"ב

לקריאה נוספת
------------

* דוד זריצקי, **כזה הוא היה**, נדפס בשנית בתוך ספרו: **זכרונם לברכה: גאוני הדורות ואישי סגולה**, עמ' 107–110

הערות שוליים
------------

1. ↑  מצבת הרב נח שימנוביץ באתר "עדה המצבה"
2. ↑  ראו הערה ליד שמו: תלמידי ישיבות פליטים, באתר ארכיון המדינה, עמ' 3
**הת'ר גרינווד הרפר** (באנגלית: **Heather Greenwood Harper**; נולדה בשנת 1958) היא שחיינית עבר אמריקאית. היא אלופת עולם ושיאנית עולם במשחה ל-400 מטר חופשי.

ביוגרפיה
--------

גרינווד גדלה בפרזנו, קליפורניה. היא התאמנה בהדרכת אביה, רון במועדון השחייה המקומי. היא למדה באוניברסיטת דרום קליפורניה.

### אלופת עולם

באליפות העולם הראשונה בשחייה שנערכה בבלגרד, אז יוגוסלביה בשנת 1973 זכתה גרינווד בשתי מדליות, זהב וכסף. מדליית זהב במשחה ל-400 מטר חופשי בתוצאה של 4:20.28 דקות, לפני בת ארצה קינה רותהמר (4:21.50 דקות) ונובלה קליגאריס מאיטליה (4:21.79 דקות). מדליית כסף במשחה שליחות 4x00 מטר חופשי בתוצאה של 3:55.52 דקות, אחרי מזרח גרמניה שקבעה שיא עולם חדש של 3:52.45 דקות ולפני מערב גרמניה (3:58.88 דקות).

### שיאנית עולם

בתחרות שחייה (בריכה של 25 מטר) שנערכה בברמן, מערב גרמניה בפברואר 1974 קבעה גרינווד שיאי ארצות הברית במשחים ל-200 מטר, ל-400 מטר ול-800 מטר חופשי. ארבעה חודשים לאחר מכן, בתחרות הזמנה שנערכה בסנטה קלרה, קליפורניה ב-28 ביוני היא קבעה במשחה ל-400 מטר חופשי שיא עולם חדש של 4:17.33 דקות, שיפור לשיא העולם בן השנה של קינה רותהמר (4:18.07 דקות). שיא זה החזיק מעמד חודשיים ונשבר על ידי בת ארצה שירלי בבשוף (4:15.77 דקות).

באליפות העולם בשחייה שנערכה בסנטיאגו דה קאלי, קולומביה בשנת 1975 זכתה גרינווד בשתי מדליות כסף, במשחה ל-800 מטר חופשי בתוצאה של 8:48.88 דקות, אחרי ג'ניפר טורול מאוסטרליה שקבעה שיא אליפות חדש של 8:44.75 דקות ולפני כוכבת האליפות שירלי בבשוף (8:53.22 דקות) ובמשחה שליחות 4x100 מטר חופשי לאחר ששחתה בשלב המוקדמות.

לאחר שלא הצליחה להיכלל בנבחרת ארצות הברית לאולימפיאדת מונטריאול (1976) פרשה גרינווד משחייה תחרותית.

ראו גם
------

| עיינו גם בפורטל: |
| --- |
|  | **פורטל שחייה** |

* התפתחות שיא העולם במשחה ל-400 מטר חופשי

קישורים חיצוניים
----------------

* הת'ר גרינווד, באתר Swimrankings
* ביוגרפיה קצרה של הת'ר גרינווד

| אלופות עולם בשחייה – משחה ל-400 מטר חופשי (נשים) |
| --- |
| 

|  |  |
| --- | --- |
| 1973: הת'ר גרינווד ארצות הבריתארצות הברית • 1975: שירלי בבשוף ארצות הבריתארצות הברית • 1978: טרייסי ויקהאם אוסטרליהאוסטרליה • 1982: כרמלה שמידט מזרח גרמניהמזרח גרמניה • 1986: הייקה פרידריך מזרח גרמניהמזרח גרמניה • 1991: ג'נט אוונס ארצות הבריתארצות הברית • 1994: היהואה יאנג הרפובליקה העממית של סיןהרפובליקה העממית של סין • 1998: יאן צ'ן הרפובליקה העממית של סיןהרפובליקה העממית של סין • 2001: יאנה קלוצ'קובה אוקראינהאוקראינה • 2003: האנה שטוקבאואר גרמניהגרמניה • 2005: לור מנודו צרפתצרפת • 2007: לור מנודו צרפתצרפת • 2009: פדריקה פלגריני איטליהאיטליה • 2011: פדריקה פלגריני איטליהאיטליה • 2013: קייטי לדקי ארצות הבריתארצות הברית • 2015: קייטי לדקי ארצות הבריתארצות הברית • 2017: קייטי לדקי ארצות הבריתארצות הברית • 2019: אריארן טיטמוס אוסטרליהאוסטרליה • 2022: קייטי לדקי ארצות הבריתארצות הברית • 2023: אריארן טיטמוס אוסטרליהאוסטרליה |  |

 |
שפצלה ארוכים
מכשיר להכנת שפצלה
**שְׁפֶּצְלֶה** או **שפעצל** (בגרמנית: **Spätzle**), המוכרות גם כ**בְּצֵקָנִיּוֹת**, הן אטריות בצק, בצורת נטיפים, נפוצות בדרום גרמניה (בבאדן-וירטמברג ובוואריה), במערב אוסטריה, בחלק הגרמני של שווייץ, באלזס ולעיתים בצפון איטליה (בחבל דובר הגרמנית דרום טירול, שם הן נקראות "טרופי", Troffi). בהונגריה הן מוכרות בשם "נוקדלי" (Nokedli) או "נוקרלי". שפצלה הוכנו גם במלטה עד לשנות ה-50, שם הן נקראו "פצלטי", אבל לאחר חדירת הפסטה התעשייתית, המאכל כמעט שנכחד.

הכנת שפצלה נעשית באמצעות הכנסת בצק למים רותחים והוצאת האטריות המוכנות. הבצק הוא בצק פשוט של ביצים, קמח ומלח. את הבצק מרסקים לצורת האטריות באמצעות מכשיר מיוחד, דמוי מגררת שטוחה ועליה תא ובו מונח הבצק ומוסע הלוך ושוב כך שהבצק נגרר לאטריות על המגררת.

ייתכן שמקור המילה "שפצלה" במילה "דרור" בגרמנית (Spatz), וצורת ההקטנה שלה ("דרורים קטנים").

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **שפצלה** |

* נילי קרן, שפצלה, שפצלה, צא החוצה, באתר ynet, 10 בספטמבר 2007
* מיכל לוי-אלחלל, מגזין "שף", שפצל'ה - לשחק בבצק, באתר ynet, 6 בנובמבר 2005
**סַנדוּ פררו-ברזילי** (ברומנית: **Sandu Feraru-Barzilay**;‏ 1918 לערך, – 1995) היה פסנתרן ומלחין ישראלי של מוזיקה קלה, שפעל בעיקר בשנות ה-50.

ביוגרפיה
--------

נולד בסוף שנות ה-20 בפיאטרה ניאמץ שברומניה. עבד כמוזיקאי בשירות השידור הרומני ובתיאטראות שונים במדינה.. אחרי מלחמת העולם השנייה היה זמן-מה מורה להיסטוריה של הג'אז ב"קונסרבטוריון האמריקאי" של אדמונד דדה בבוקרשט והופיע יחד עם דדה ברסיטלים של ג'אז ומוזיקה קלה לשני פסנתרים..

לאחר קום מדינת ישראל עלה אליה בעלייה ההמונית (ב-1948 או בתחילת שנות ה-50), ומיד מצא תעסוקה במקצועו. כשג'ורג' ואל, יוצא רומניה, היה לבמאי-המנהל של התיאטרון המוזיקלי התל אביבי "לי-לה-לו" בסתיו 1951, הוא שכר ללהקה אמנים עולים חדשים מרומניה – שחקנים-זמרים ואת המלחינים עמוס יוסטר וסנדו פררו-ברזילי. הוא הלחין פזמונים עבור הצגות התיאטרון עד 1953, והמשיך להלחין עבור תיאטרון "תיאטרון דו-רה-מי" תחת המנהל-המייסד ואל עם היווסדו ב-1954. עשרות מהפזמונים פרי עטו שצמחו בתיאטראות הקלים של ואל היו ללהיטים בשנות ה-50, בהם "ג'וזפינה", "יהיה טוב", "כינור נגן לי" (הידוע בביצועה של דורותיאה ליביו) והמפורסם בשיריו: "יפו" ("יפו, שם ביפו"), והם הושמעו בתחנות הרדיו בפי כוכבי הזמר של אותה תקופה כגון ישראל יצחקי, שמשון בר-נוי, פרדי דורה ושמואל פישר.

בשלהי שנות ה-50, ובמיוחד מאז מותו של ג'ורג' ואל ב-1961, ירדה קרנו. הוא ניגן כפסנתרן בהצגות תיאטרון בשנות ה-60 ו-70, והמשיך להלחין (גם מוזיקה קלאסית), אך כמעט לא נמצא ביקוש ליצירותיו. הוא הידרדר לעוני לאחר שהתקשה למצוא פרנסה, בין היתר בשל דבקותו בגאווה מקצועית כמלחין, שבעטיה המתין שיזמינו ממנו יצירות ולא אבה להציע את מרכולתו מיוזמתו.
אחת מרגליו נקטעה עקב תאונת דרכים. התגורר בעיר התחתית של חיפה.

קישורים חיצוניים
----------------

* סנדו פררו-ברזילי, בתוך: שמעון לב-ארי, "מדריך 100 שנה לתיאטרון העברי", באתר החוג לתיאטרון של אוניברסיטת תל אביב
* דוד זוהר, פררו ברזילי – מלחין שנשכח, מעריב, 18 באפריל 1967

* סנדו פררו-ברזילי, בתוך: שמעון לב-ארי, "מדריך 100 שנה לתיאטרון העברי", באתר החוג לתיאטרון של אוניברסיטת תל אביב

* סנדו פררו-ברזילי, באתר MusicBrainz (באנגלית)

הערות שוליים
------------

1. ↑  דוד זוהר, פררו ברזילי – מלחין שנשכח, מעריב, 18 באפריל 1967. על פי "מדריך 100 שנה לתיאטרון העברי", נולד בסוף שנות ה-20 (סנדו פררו-ברזילי, בתוך: שמעון לב-ארי, "מדריך 100 שנה לתיאטרון העברי", באתר החוג לתיאטרון של אוניברסיטת תל אביב).
2. ↑  GRAVEZ, gravez.me
3. 1 2 3 4  סנדו פררו-ברזילי, בתוך: שמעון לב-ארי, "מדריך 100 שנה לתיאטרון העברי", באתר החוג לתיאטרון של אוניברסיטת תל אביב.
4. 1 2 3 4 5 6  דוד זוהר, פררו ברזילי – מלחין שנשכח, מעריב, 18 באפריל 1967.
5. ↑  אוטוביוגרפיה של דן מזרחי באתר centropa
6. ↑  בבלוג של סטליאן טנאסה "בוקרשט - סודי ביותר" (ברומנית).
ועדת שביתת הנשק ישראל-מצרים נפגשת בשטח לקביעת תוואי הגבול
בית ועדת שביתת הנשק הישראלית-מצרית בשנים 1955–1967 ליד גבול רצועת עזה. עד מבצע הר געש בנובמבר 1955 התכנסה הוועדה באזור המפורז בעוג'ה אל-חפיר
פגישה של ועדת שביתת הנשק ישראל-ירדן בשער מנדלבאום
במסגרת הסכמי שביתת הנשק בתום מלחמת העצמאות הוקמו **ועדות שביתת הנשק** לשם פתרון מחלוקות בין ישראל למדינות ערב החתומות על הסכמים אלה: מצרים, ירדן, סוריה ולבנון.

הוקמו ארבע ועדות:

* ועדת שביתת הנשק ישראל-מצרים
* ועדת שביתת הנשק ישראל-ירדן
* ועדת שביתת הנשק ישראל-סוריה
* ועדת שביתת הנשק ישראל-לבנון.

בכל אחת מהוועדות השתתפו נציגים של שתי המדינות הרלוונטיות, ובראש כל ועדה עמד נציג של האו"ם.

בהסכם בין ישראל למצרים נקבע שהוועדה תהיה "מורכבת משבעה חברים, אשר כל צד להסכם זה, ימנה שלושה מהם ואשר היושב-ראש שלה יהיה ראש המטה של ארגון או"ם לפקוח על ההפוגה, או קצין גבוה מקרב משקיפי או"ם, אשר יתמנה על ידי ראש המטה לאחר התייעצות עם שני הצדדים להסכם זה. הוועדה המעורבת לשביתת הנשק תקיים את מושבה באל-עוג'ה ותכנס את ישיבותיה במקומות ובזמנים שתמצאם לנחוצים לשם ניהול יעיל של עבודתה."

בהסכם בין ישראל לירדן נקבע שהוועדה תהיה "מורכבת מחמישה חברים, אשר כל צד להסכם זה ימנה שניים מהם ואשר היושב-ראש שלה יהיה ראש המטה של ארגון האו"ם לפיקוח על ההפוגה, או קצין גבוה מקרב משקיפי או"ם, אשר יתמנה על ידי ראש המטה לאחר התייעצות עם שני הצדדים להסכם זה. הוועדה המעורבת לשביתת הנשק תקיים את מושבה בירושלים, ותכנס את ישיבותיה במקומות ובזמנים שתמצאם לנחוצים לשם ניהול יעיל של עבודתה." בהסכם בין ישראל לסוריה נקבע לוועדה הרכב דומה, ונקבע שמושבה יהיה בתחנת המכס ליד גשר בנות-יעקב ובמחניים. גם בהסכם בין ישראל ללבנון נקבע לוועדה הרכב דומה, ונקבע שמושבה יהיה בתחנת הגבול מצפון למטולה ובתחנת הגבול הלבנונית בנקורה.

החלטה 89 של מועצת הביטחון של האו"ם, שהתקבלה ב-17 בנובמבר 1950, ביקשה מוועדת שביתת הנשק ישראל-מצרים להקדיש תשומת לב דחופה לתלונה על גירושם של אלפי ערבים פלסטינים מארץ ישראל. המועצה קראה לשני הצדדים להפעיל את כל יכולתה של הוועדה, ולהחזיר את כל הערבים שהוועדה סבורה כי הם זכאים לשוב.

נושא עיקרי שבו עסקו הוועדות היה תלונות על הפרה של הסכם שביתת הנשק, בעיקר בעקבות תקריות הגבול הרבות שבין ישראל לשכנותיה. תלונות אלה הסתיימו לפעמים בגינוי למדינה המפרה, ופעמים אחרות הסתיימו ללא הכרעה.

בתקרית שאירעה ב-26 במאי 1958 בהר הצופים, נהרגו ארבעה חיילים ישראלים שנתקלו במארב ירדני בגן הבוטני של מתחם האוניברסיטה העברית, ונהרג גם היושב ראש הקנדי של ועדת שביתת הנשק, לויטננט קולונל ג'ורג' פלינט, שבא לתווך בין הצדדים.

פעולת הוועדות נפסקה במלחמת ששת הימים, שבעקבותיה הודיעה ישראל על ביטול הסכמי שביתת הנשק.

קישורים חיצוניים
----------------

* סרטונים ועדת שביתת הנשק הישראלית-סורית דנה במריבות הגבול, באתר ארכיון הסרטים הישראלי בסינמטק ירושלים, 1967

הערות שוליים
------------

1. ↑  הסכמים על שביתת נשק כללית 1949, באתר הכנסת
2. ↑  הסכם מצרים-ישראל על שביתת נשק כללית, סעיף 10, באתר הכנסת
3. ↑  הסכם ממלכת הירדן ההאשמית-ישראל על שביתת נשק כללית, סעיף 11, באתר הכנסת
4. ↑  הסכם סוריה-ישראל על שביתת נשק כללית, סעיף 7, באתר הכנסת
5. ↑  הסכם לבנון-ישראל על שביתת נשק כללית, סעיף 7, באתר הכנסת
6. ↑  נוסח ההחלטה, באתר האו"ם (באנגלית)
7. ↑  4 שוטרים וקול. פלינט נרצחו בהר הצופים, דבר, 27 במאי 1958
**גיל אמיתי** (נולד ב-1 באוקטובר 1989) הוא כדורסלן עבר ישראלי ששיחק בעמדת הרכז. גובהו 1.97 מ'.

קריירה
------

אמיתי החל לשחק כדורסל בקבוצת הנוער של הפועל כפר סבא. בעונת 2008/2009 הצטרף לקבוצת בני הרצליה מליגת העל, אך מיעט לשחק. בעונה הבאה שב לקבוצת הבוגרים של הפועל כפר סבא, מהליגה הלאומית, וגם בעונה הבאה שיחק בליגה הלאומית, במ.כ. הבקעה. בעונת 2011/2012 שב לליגת העל, לקבוצת הפועל חולון, אך לאחר שזכה לדקות משחק מועטות, עבר במהלך העונה לעירוני רמת גן מהליגה הלאומית. בעונת 2012/2013 הצטרף לעירוני נס ציונה. הוא העפיל עמה לליגת העל, ושיחק בשורותיה גם בשתי העונות הבאות. בעונת 2015/2016 שיחק בשורות הפועל תל אביב. בעונת 2016/2017 חזר לעירוני נס-ציונה שהייתה בליגה הלאומית ועלה איתה לליגת העל שם. לאחר תקופה קצרה מתחילת עונת 2017/18 במדיה של עירוני נס-ציונה, החליט גיל לעזוב את עירוני נס ציונה לקבוצת מכבי אשדוד/באר טוביה במקומו של גוני יזרעאלי, בסיום אותה עונה לאחר שלא הרבה לשחק עזב אמיתי את הקבוצה וחתם באליצור נתניה מהליגה הלאומית.
ב-25 ביוני 2019 חתם בקבוצת מכבי חיפה. ב-2020 חתם בקבוצה א.ס. רמת השרון מהליגה הלאומית.
ב-7 בדצמבר 2022 הודיע אמיתי על פרישה בעקבות פציעה בברכו..

קישורים חיצוניים
----------------

ויקישיתוף מדיה וקבצים בנושא **גיל אמיתי** בוויקישיתוף

* פרופיל, באתר eurobasket

הערות שוליים
------------

1. ↑  כפיר חודרה, ‏אירם הצטרף לר"ג, אשקלון החתימה מתאזרח, באתר ONE‏, 7 באוגוסט 2018
2. ↑  הודעת פרישה
**Rh** הוא מרכיב חלבוני המצוי בכדוריות הדם האדומות. זהו אנטיגן (חומר המעורר תגובה חיסונית שגורמת ליצירת נוגדנים), שנתגלה לראשונה בניסויים שביצעו קרל לנדשטיינר ואלכסנדר וינר שבחנו חיסון שנלקח מתאי דם אדומים של קופי רזוס (Rhesus) ומכאן גם שמו. לכ־85 אחוזים מן האוכלוסייה, קיימת נוכחות של חלבון זה, ולכן הם נחשבים כבעלי Rh חיובי. ל־15 אחוזים האחרים, אין מרכיב כזה ולכן מתייחסים אליהם כבעלי Rh שלילי. 

כל סוג דם (A,‏ B,‏ AB ו-O) יכול להיות בעל Rh חיובי או Rh שלילי, והוא יסומן בפלוס או במינוס בהתאמה.

קבוצת הדם מסוג Rh היא אחת מהמערכות האנטיגניות המרכזיות על פני הכדוריות האדומות. בקרב רוב האוכלוסיות בעולם, כ- 85% מן האוכלוסייה הם בעלי Rh חיובי. אך עם זאת יש שונות בין מקומות שונים בעולם (בחבל הבסקים בספרד, למשל, בעלי ה- Rh השלילי מהווים כ- 35% מן האוכלוסייה). בקרב הלא לבנים, אחוז בעלי גורם רזוס הוא לרוב גבוה יותר מאצל הלבנים. 

קיימות 50 קבוצות מוגדרות של סוגי דם בקבוצת Rh: מהן 5 האנטיגנים הכי חשובים הם מסוג D,C,c,E,e. 

מצב בו לאשה בהריון גורם רזוס שלילי ולעובר שלה גורם רזוס חיובי, עלול להביא להתפתחות מחלת היילוד בגלל פעילות של מערכת החיסון של האם נגד העובר.

קישורים חיצוניים
----------------

ויקישיתוף מדיה וקבצים בנושא **גורם רזוס** בוויקישיתוף

הערות שוליים
------------

1. ↑  מבצע נועז: הצלת עוברים ברחם אמם, מעריב, 7 בפברואר 1965

|  |  |
| --- | --- |
| בקרת זהויות עריכת הנתון בוויקינתונים | 
* GND: 4178016-4

 |
**דריס ויטנס** (בבלגית: **Dries Wuytens**; נולד ב-18 במרץ 1991) הוא כדורגלן בלגי המשחק בעמדת הבלם בוואסלנד-בוורן.

קריירה
------

ויטנס התחיל את הקריירה שלו בקבוצת הילדים של ראסינג גנק ועבר לפ.ס.וו. איינדהובן בגיל 10.

בקיץ 2011 ויטנס חתם בבירסחוט מליגת העל הבלגית. ב-25 בספטמבר 2011, ויטנס ערך את הופעת הבכורה שלו בקבוצה בהפסד 2–3 לאנדרלכט.

בתום עונת 2012/2013, בירסחוט התפרקה וויטנס קיבל את כרטיס השחקן שלו. כעבור זמן קצר, חתם בוילם II מהליגה ההולנדית השנייה. ב-29 בנובמבר 2013, ויטנס הבקיע את שער הבכורה שלו בקריירה בניצחון 0–1 נגד TOP אוס. בעונת 2016/2017, חלה ירידה במעמדו של הקבוצה ורשם רק 15 הופעות.

בקיץ 2017, ויטנס חתם בהראקלס אלמלו ושנה לאחר מכן חתם בספרטה רוטרדם מהליגה ההולנדית השנייה.

ב-22 באוגוסט 2019, ויטנס חתם בסקציה נס ציונה מליגת העל. ב-24 באוגוסט 2019, ויטנס ערך את הופעת הבכורה שלו בקבוצה בהפסד 0–2 למכבי תל אביב.

ב-21 ביולי 2020, ויטנס חתם בוואסלנד-בוורן.

לזכותו של ויטנס, 9 הופעות בנבחרת הצעירה של בלגיה.

תארים
-----

וילם II
* הליגה ההולנדית השנייה: 2013/2014

קישורים חיצוניים
----------------

* פרופיל, באתר Transfermarkt
* פרופיל, באתר Soccerway
* פרופיל, באתר WorldFootball.net

הערות שוליים
------------

1. ↑  עמית קרקו, ‏רכש חדש לנס ציונה: הבלם הבלגי דריס וויטנס חתם, באתר ONE‏, 19 באוגוסט 2019

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"דריס ויטנס"**.
**דויד אגנסו מנדס** (בספרדית: **David Aganzo Méndez**; נולד ב-10 בינואר 1981) הוא כדורגלן עבר ספרדי ששיחק בעמדת החלוץ.

קריירה
------

אגנסו התחיל את הקריירה שלו בעונת 99/00 בריאל מדריד, שבה גדל במחלקת הנוער. בעונת 00/01 עבר לקבוצת אספניול, אך לא שותף בשום משחק באותה העונה ונאלץ לעזוב את הקבוצה.

בעונת 01/02 עבר לקבוצת אקסטרמדורה ששיחקה בליגה השנייה בספרד. הוא שותף ב-16 משחקים בהם כבש 5 שערים. בהמשך אותה העונה חזר לאספניול, בה שותף ב-12 משחקים אך לא כבש. בעונת 02/03 עבר לויאדוליד שבה שיחק 30 משחקים וכבש 9 שערים. בעונת 03/04 עבר אגנסו לקבוצת לבאנטה ששיחקה בליגה השנייה בספרד, שבה שיחק 33 משחקים וכבש 9 שערים, בסוף העונה עלתה הקבוצה לליגה הראשונה בספרד ואגנסו עזב אותה.

לאחר מכן חזר למועדון הביתי שלו, ריאל מדריד, בעונת 04/05, אך לא שותף בשום משחק, והחליט לעבור לקבוצת ראסינג סנטנדר שבה שיחק השוער הישראלי דודו אוואט. בתחילת עונת 05/06 המשיך בראסינג סנטנדר. בעונה זו שיחק 17 משחקים וכבש 3 שערים, אך החליט לעבור לקבוצה אחרת ולאחר שקיבל מספר הצעות מאירופה החליט לאחר התייעצות עם השוער דודו אוואט לעבור לקבוצת בית"ר ירושלים שהציעה לו את הסכום הגבוה ביותר מבין ההצעות שקיבל.

לאחר חצי עונה בישראל חזר לספרד, ושיחק גם בדפורטיבו אלאבס, ראיו ואיקאנו והרקולס אליקנטה בליגה השנייה. בשנת 2012 עבר לקבוצת אריס סלוניקי היוונית. לאחר שנתיים בקבוצה חתם בדפורטיבו לוגו מהליגה הספרדית השנייה שם פרש ממשחק פעיל במהלך העונה בעקבות פציעה.

קישורים חיצוניים
----------------

* דויד אגנסו, ברשת החברתית אקס (טוויטר)
* פרופיל, באתר Transfermarkt
* פרופיל, באתר Soccerway
* פרופיל, באתר BDFutbol
* פרופיל, באתר WorldFootball.net
* פרופיל, באתר FootballDatabase.eu
**ויטלי לידניוב** (בבלארוסית: **Віталь Ледзянёў**; נולד ב-26 במרץ 1979) הוא כדורגלן עבר בלארוסי ששיחק בעמדת החלוץ.

קריירה
------

לידניוב התחיל את הקריירה שלו בדינמו-ג'וני מינסק. בשנת 1999 הצטרף לקבוצת האם, דינמו מינסק. בשנת 2003 הושאל לטורפדו-סק"א מינסק, ובשנת 2005 הושאל לסלביה מאזיר.

בקיץ 2005 חתם במכבי נתניה מליגת העל. ב-26 באוגוסט 2005, ערך את הופעת הבכורה שלו בליגה בהפסד 2-1 למכבי פתח תקווה. כעבור חודש בדיוק חתם בהפועל חיפה מהליגה הלאומית.

באפריל 2006 שוחרר מהפועל חיפה וחזר לבלארוס, על מנת לחתום בבלשינה בובריוסק. בעונת 2007 שיחק במ.ט.ק. אראז ווראס ניאסוויז'.

בינואר 2008 חתם במכבי אחי נצרת מהליגה הלאומית. במדי נצרת, לידנייב כבש 4 שערים ב-16 משחקים.

לאחר ששיחק בנצרת, לידניוב שיחק בבננאטס, מט"ז-ריפ"ו, אינטר באקו, אוליסס ירוואן, דאצ'יה קינישב, אולימפיה אלבלונג וגורודייה.

בשנת 2012 פרש מכדורגל.

לזכותו של לידניוב, 15 הופעות ו-6 שערים במדי נבחרת בלארוס הצעירה.

תארים
-----

דינמו מינסק
* ליגת העל הבלארוסית: 2004
* הגביע הבלארוסי: 2002/2003

דאצ'יה קישינב
* ליגת העל המולדובית: 2010/2011

קישורים חיצוניים
----------------

* פרופיל, באתר Transfermarkt
**בית הכנסת יצחק חכים** נבנה בין השנים 1965 – 1973 על ידי האב והאחים למשפחת חכים והוא בית הכנסת האחרון שנבנה בטהראן.

בית הכנסת נמצא ברחוב פסיאן בשכונת זעפרניה (Zafaraniyeh (אנ')), שכונה יוקרתית בצפון טהראן בה שגרירויות ומוסדות תרבות רבים. זהו בית הכנסת היחידי בשכונה.

מבנה בית הכנסת
--------------

בדומה לבתי כנסת אחרים שנבנו בתקופת שלטונו של מוחמד רזא שאה פהלווי, גם בית כנסת זה נבנה כבניין עצמאי בעל נוכחות סביבתית.

בית הכנסת נבנה על פי תכנונם ובפיקוחם של המהנדסים מנצור מכבי ואמיר שושן על חלקה ששטחה 25X40 מ"ר. השטח הבנוי הוא כ-650 מ"ר

זהו מבנה מתומן בעל גג כיפתי מתומן המזכיר את האוהלים בהם שהו בני ישראל במדבר. סגנון הבנייה משלב בין האדריכלות הפרסית למוטיבים יהודיים. המבנה כולל חדר מפגשים, מטבח מאובזר וספרייה ובכך משמש גם כמרכז קהילתי.

הגובה הפנימי של אולם התפילה הוא 14 מטר. במרכז האולם המתומן נמצאת הבימה, סביבה מסודרים מושבי המטפללים בצורה מדורגת, כך שכל מתפלל יכול לראות ללא הפרעה את הבמה ואת ארון הקודש הנמצא מאחורי הבימה.

עזרת הנשים נמצאת ממזרח ומצפון לאולם המרכזי.

העיצוב הפנימי של בית הכנסת מאופק. על הריצפה נפרסים שטיחים פרסיים. החלונות מעוטרים בוויטרז'ים המציגים מוטיבים יהודיים כגון מנורה, כתר, מגן דוד ולוחות הברית.

קישורים חיצוניים
----------------

ויקישיתוף מדיה וקבצים בנושא **בית הכנסת יצחק חכים** בוויקישיתוף

הערות שוליים
------------

1. ↑  Narccis M.Sohrabi, Tehran synagogues: the socio-cultural topographies and architectural typologies
2. ↑  7dorim\_Admin, کنیسای حکیم ( اسحق حکیم), فرهنگ یهودیان ایران, ‏2020-11-11 (ב־)
בני נוער בתנועת בלאו-וייס בטיול
**בלאוּ-וייס** (**Blau Weiss**; גרמנית: כחול-לבן) הייתה תנועת נוער יהודית בגרמניה. 

התנועה נוסדה ב-1912 בראשות ד"ר יוסף מרכוס, וייעדה עצמה לבניהם ובנותיהם של משפחות מתבוללות, שהיו מעוניינים בתנועת נוער כללית, אבל נדחו על ידי תנועות הנוער הלאומיות הגרמניות שסירבו לקבל יהודים לשורותיהן.
מאחר שכך, הערכים עליהם חינכה התנועה את חבריה היוו שילוב טיולים בטבע ושיבה לחיי פשטות טרום-תעשייתיים ברוח תנועת הנוער הלאומית הגרמנית, "ואנדרפוגל" (ציפורים נודדות), עם מורשת ותרבות יהודית כללית. בתחילה הוקמו אגודות בכמה ערים (הראשונות היו בברלין בהנהגת ולטר מוזס ובברסלאו בהנהגת יוסף מרכוס) ובשנת 1913 התמזגו אלה עם "עמותת הטיולים 1907" לתנועת "בלאו-וייס, אגודה לטיולי נוער יהודי בגרמניה" (*Blau-Weiß, Bund für Jüdisches Jugendwandern in Deutschland*). בשנת 1914, לפני פרוץ מלחמת העולם הראשונה, מנתה התנועה 900 חברים. לאחר תום המלחמה מנתה התנועה כ-3,000 חברים. בעקבות הצלחתה, הוקמה גם באוסטריה תנועה בעלת שם זהה.

רק ב-1922 אימצה התנועה פלטפורמה ציונית, ועודדה את חבריה להכשיר עצמם בעבודה חקלאית או מקצועית כהכנה לעלייה לארץ ישראל. באמצע שנות ה-20 של המאה ה-20 התארגנו במסגרת בלאו-וייס קבוצות נוער דתיות, בהם השתתפו גם נחמה ליבוביץ וישעיהו ליבוביץ. בתנועה היו פעילים גם פרנץ קאהן ויעקב אדלשטיין. 
בסוף שנות ה-20 הוקמו סניפים של התנועה גם בצ'כוסלובקיה ובהונגריה, אשר נקראו "תכלת לבן".

בהתחלה הייתה פעילות התנועה משותפת לבנים ולבנות, עם ההתרחבות לקהילות שמרניות יותר, שם הייתה התנגדות לפעילות מעורבת, הוקמה תנועת בת לנשים שבראשה עמדה הדוויג גרוסמן.

בוגרי התנועה היו שותפים להקמת קיבוצים אחדים, בהם חברי קבוצת "ביברכה" שהצטרפו למקימי שריד באביב 1927 ובית זרע. 
התנועה ניסתה להקים יישוב בארץ ישראל, בשנים 1925-1926, והניסיון כשל, ולאחר מכן הפסיקה התנועה את פעילותה. היא פורקה סופית ב-1929, עוד לפני עליית היטלר לשלטון.. רעיונות התנועה שימשו מודל לאורו הקימו בוגרי התנועה ארגוני נוער אחרים בגרמניה בשנות ה-20. 

בערד קיימת אכסניית נוער המנציחה את שם התנועה.

לקריאה נוספת
------------

* חנה ויינר, **נוער תוסס בעדה שאננה**, יד טבנקין, 1996.

קישורים חיצוניים
----------------

ויקישיתוף מדיה וקבצים בנושא **בלאו-וייס** בוויקישיתוף
* בלאו-וייס, באתר עמלנט
* בלאו-וייס, באתר הארכיון הציוני המרכזי

הערות שוליים
------------

1. ↑  תורתה של נחמה ליבוביץ' - מרלה פרנקל, באתר "טקסט"
2. ↑  לקסיקון הקיבוץ יד טבנקין, 1998, הקיבוץ הדתי, ב"אתר הקיבוצים"
3. ↑  עשר שנות משק שריד, דבר, 16 במרץ 1937
4. ↑  Youth Movements, באתר הספרייה היהודית המקוונת

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007403088505171
* BnF: cb16157078t (data)
* GND: 5040827-6
* ISNI: 0000 0001 0701 8260
* LCCN: no2004021679
* VIAF: 147290573
* WorldCat: lccn-no2004021679

 |
הדגמת פרדוקס עלי התה
הזרם המשני (מסומן בקו מקוטע כחול) הנוצר בעת בחישה סיבובית בכוס תה והמסביר את הפרדוקס
**פרדוקס עלי התה** הוא תיאור תופעה פיזיקלית בה עלי תה בכוס תה מתרכזים במרכז תחתית הכוס לאחר שהתה נבחש ולא נודדים לשולי תחתית הכוס, כפי שניתן היה לצפות על פי עקרון הכוח הצנטריפוגלי.

את הפתרון לפרדוקס עלי התה ניסח אלברט איינשטיין במאמר שפרסם בשנת 1926 באופן המסביר אף את הסחיפה בגדות נהרות (חוק באר, באנגלית: Baer's law).

הסבר
----

בחישת המשקה בכוס התה בתנועות סיבוביות גורמת לנוזל להסתובב סביב שולי הכוס, הגורמת לכוח צנטריפוגלי כלפי השוליים. אולם, סמוך לשוליים ובתחתית הכוס תנועת הנוזל מואטת עקב חיכוך עם דופן הכוס. באזורי מגע אלה הכוח הצנטריפוגלי נחלש והבדל הלחצים הנוצר בנוזל הופך לגורם משמעותי יותר בכיוון תנועת הנוזל. אזור זה מכונה באופן כללי שכבת גבול בתחום מכניקת הזורמים, ובאופן ספציפי שכבת אקמן (באנגלית: Ekman layer).

עקב הכוח הצנטריפוגלי, לחץ הנוזל סמוך לשוליים גבוה יותר מאשר במרכז הכוס. אם כל הנוזל מסתובב כגוף מוצק, הכוח כלפי המרכז משתווה לכוח כלפי חוץ ולכן לא תהיה כל תנועה כלפי פנים או כלפי חוץ. בכוס תה, שבה הנוזל בתחתית הכוס נע במהירות איטית יותר מן הנוזל בשכבה שמעליו, שיפוע הלחץ גובר על הכוח הצנטריפוגלי וגורם לזרימת נוזל כלפי מרכז הכוס סמוך לתחתית. בשכבה גבוהה יותר של הנוזל הזרימה היא כלפי חוץ. זרימת נוזל משנית זו נעה למרכז הכוס סמוך לתחתית, עולה במרכז הכוס, נעה כלפי השוליים בשכבת הנוזל העליונה, ויורדת לתחתית הכוס סמוך לשוליים, וחוזר חלילה.

כיוון שעלי התה כבדים מכדי לעלות במרכז הכוס עם הזרם המשני, הם נותרים במרכז תחתית הכוס. בהשפעת הזרימה הסיבובית, העלים ינועו אף הם בתנועה סיבובית על תחתית הכוס.

  

דרך נוספת לפתרון הבעיה הינה בעזרת מעבר אל מערכת הנוזל המסתובבת. במערכת זו המים אינם זזים כלל אך עלי התה אכן מסתובבים (עקב החיכוך עם תחתית הכוס מהירותם איטית יותר מהמים). כאשר כותבים את משוואת הכוחות על עלי התה ומוסיפים את הכוחות המדומים בבעיה (הכוח הצנטריפוגאלי וכוח קוריוליס) מתקבל כי שקול הכוחות הכולל על עלי התה הינו למרכז המעגל ולכן עלי התה ינועו אל פנים הכוס. באופן אינטואיטיבי התופעה מתרחשת מהסיבה שעלי התה נעים במהירות שונה מהמים שבסביבתם. אם עובדים בצורה זהירה גם בעזרת הכוח הצנטריפוגלי ניתן לקבל את האפקט כאשר שמים לב כי המהירויות שונות (של המים ושל עלי התה).

קישורים חיצוניים
----------------

ויקישיתוף מדיה וקבצים בנושא **פרדוקס עלי התה** בוויקישיתוף

הערות שוליים
------------

1. ↑  Albert Einstein, The Cause of the Formation of Meanders in the Courses of Rivers and of the So-Called Baer’s Law. גרסה אנגלית של המאמר
**ג'ק וחזיר חג המולד** (באנגלית: **The Christmas Pig**) הוא ספר שכתבה הסופרת ג'יי קיי רולינג ואייר ג'ים פילד. תרגמה את הספר לעברית גילי בר-הלל סמו. הביקורות ציינו שהספר מהנה ומעניין, ומתאים לרוב לגילאים 12-6, אך גם נוער ומבוגרים ישאבו ממנו הנאה רבה.

עלילה
-----

פרק זה לוקה בחסר. אנא תרמו לוויקיפדיה והשלימו אותו. 
ג'ק, גיבור העלילה, הוא ילד בן 7 המאבד את בובת החזיר האהובה עליו. בעזרת קסם של חג המולד יוצא יחד עם בובת חזיר חלופית לחפש את הבובה האבודה ב"ארץ איבוד", המקום אליו מגיעים כל הדברים שאבדו לבני האדם במרוצת השנים. הזמן שיש לג'ק למצוא את בובתו האהובה הוא מוגבל - עד סוף חג המולד - להציל את "החבר הטוב ביותר שלו" ממלתעותיו של "המאביד", כותש הצעצועים האבודים.

תרגומים לעברית
--------------

הספר תורגם לעברית על ידי גילי בר-הלל סמו והוא יצא לאור בשנת 2021 בהוצאת ספרי עליית הגג וידיעות ספרים. הספר בתרגום העברי מכיל 336 עמודים מודפסים.

קישורים חיצוניים
----------------

* ירון פריד על חזירים ועקרונות: ג'יי.קיי. רולינג חוזרת בענק, והעולם כמרקחה באתר מעריב -2021-10-15
* "ג'ק וחזיר חג המולד" מאת ג'יי קיי רולינג: שני פרקים לקריאה באתר הארץ 2021-10-28

הערות שוליים
------------

1. 1 2  עמית סלונים, מאז "הארי פוטר" ג'יי קיי רולינג לא כתבה כזה ספר ילדים מהפנט - וואלה! תרבות, באתר וואלה!, ‏2021-11-25
**רם רון** (1925–2004) היה קצין צה"ל בדרגת אלוף-משנה, מפקד הגדנ"ע ומפקד פיקוד ההדרכה. לאחר שחרורו היה ממקימי רצ - התנועה לזכויות האזרח ומזכ"ל מפלגת ד"ש. כיהן כמנכ"ל הראשון ויו"ר החברה הלאומית לאספקת פחם.

ביוגרפיה
--------

רון (במקור רולניצקי) נולד בתל אביב וגדל בגבעתיים, בה למד בבית הספר בורוכוב. במלחמת העולם השנייה התנדב לשרת בבריגדה היהודית. שירת במנגנון הקבע של ארגון ההגנה, סיים קורס מפקדי מחלקות ב-1947 ובמלחמת העצמאות פיקד על פלוגה א' בגדוד 32 של חטיבת אלכסנדרוני. השתתף במבצע חמץ בכיבוש הכפרים חיריה וסאקיה ובכיבוש כפר סלמה. במבצע בן נון א' פיקד על הפלוגה שיחד עם גדוד 32 צורפה לחטיבה 7. בהמשך שירת כסגן מפקד גדוד 35.

ב-1953 היה חבר בהרכב בית הדין הצבאי במשפט של נאשמי מחתרת צריפין. בשנים 1954 עד 1957 פיקד על פיקוד הגדנ"ע. בפברואר 1956 הועלה לדרגת אלוף-משנה. אחרי מלחמת סיני מונה למפקד שארם א-שייח' ופיקד על בית הספר לחי"ר. בשנים ב-1959 עד 1961 עמד בראש פיקוד ההדרכה. ב-1963 מונה לנספח צה"ל בארצות הברית ובקנדה. ב-1967 השתחרר מצה"ל.

לאחר שחרורו עסק בהפקת סרטי קולנוע כמנהל חברת "רונבי". בין השאר הפיק ב-1969 את הסרט לפני מחר, סרטה של אלידע גרא, הסרט העלילתי הראשון שנוצר על ידי במאית קולנוע בישראל.

לקראת הבחירות לכנסת השמינית ב-1973 היה ממקימי התנועה לזכויות האזרח (מפלגת רצ) יחד עם גיסתו שולמית אלוני, רות רזניק ובועז מואב. הוא הוצב במקום הרביעי ברשימתה, אך לא נכנס לכנסת לאחר שהמפלגה זכתה ל-3 מנדטים. לאחר הקמת סיעת יעד היה רון מפעילי רצ שהתנגדו לאיחוד, הוא פרש מהמפלגה והקים את תנועת המרכז לזכויות האזרח, והתאחד עם התנועה הדמוקרטית לשינוי. הוא הוצב במקום ב-28 ברשימתה לבחירות לכנסת התשיעית ב-1977 וכיהן כמזכיר המפלגה עד אמצע 1979.

ב-1981 מונה למנכ"ל הראשון של החברה הלאומית לאספקת פחם וכיהן בתפקיד עד 1988. לאחר מינויו של אמנון רובינשטיין ב-1992 לשר האנרגיה, מונה רון ליו"ר דירקטוריון החברה וכיהן בתפקיד עד 1999.

שימש כאחראי על הקמת מרכז בק למדע בהר החוצבים וכיהן כמנכ"ל החברה המנהלת של המרכז.

רם רון נטמן בבית העלמין בקיבוץ עינת.

חיים אישיים
-----------

היה נשוי להרצלה לבית כלפון. לשניים נולד הבן אייל.

קישורים חיצוניים
----------------

* אל"ם רם רון (משמאל) עם הרב הצבאי הראשי, האלוף שלמה גורן ומפקד חטיבה 7, אל"ם שמואל גונן (מימין) לפני מלחמת ששת הימיםאורי דרומי, מהבריגדה ועד חברת הפחם, באתר הארץ, 20 בינואר 2004

הערות שוליים
------------

1. ↑  ס/א רם רון הועלה לדרגת אלוף משנה, למרחב, 2 בפברואר 1956

| מפקדי חטיבת כרמלי  |
| --- |
| 

|  |
| --- |
| משה כרמל • מרדכי מקלף • מקסים כהן • צבי גרמן • יחזקאל פנט • נחמיה ברוש • צבי גרמן • חיים בר-לב • משה נצר • ישעיהו גביש • יובל נאמן • צבי זמיר • דן לנר • יהונתן דותן • רם רון • חיים אבינועם • יונה אפרת • יהודה גביש • עמנואל שקד • יעקב אלעזרי • יוסף קסטל • אורי שמחוני • יחזקאל רביד • דוד כהן • אליעזר רם • יצחק זמיר • עמוס קוצר • שמואל ארד • צבי פולג • גבי אופיר • עדי אדירי • אלישע ילין • רפי כפרי • גדי איזנקוט • שמואל זכאי • שמואל אביבי • משה נידם • יואלי אור • אילן אטיאס • הושע פרידמן בן-שלום • דודי אוברמן • פיני יוסף • ארז אלקבץ • עדי גנון • עמרי רוזנקרנץ |

 |
במתמטיקה, ובמיוחד באלגברה קומוטטיבית, תת קבוצה *S* של אלגברה *A* נקראת **בלתי תלויה אלגברית** מעל שדה הבסיס *K*, אם לא קיים פולינום לא טריוויאלי עם מקדמים מ-*K* שמאפס תת-קבוצה סופית של איברי *S*. במילים אחרות, *S* היא בלתי תלויה אלגברית אם לכל {\displaystyle \,\alpha \_{1},\alpha \_{2},\dots ,\alpha \_{n}} ב-*S* ולכל פולינום {\displaystyle p\in K[x\_{1},\dots ,x\_{n}]} שאינו פולינום האפס, {\displaystyle \,p(\alpha \_{1},\dots ,\alpha \_{n})\neq 0}.
בפרט, קבוצה בת איבר אחד {\displaystyle \,\{\alpha \}} היא בלתי תלויה אלגברית מעל *K* אם ורק אם \alpha  הוא טרנסצנדנטי מעל *K*. באופן כללי יותר, כל איבריה של קבוצה בלתי תלויה אלגברית הם איברים טרנסצנדנטיים מעל *K*, אך זהו בוודאי לא תנאי מספיק לכך.
לדוגמה, תת-הקבוצה {\displaystyle \,\{{\sqrt {\pi }},2\pi +1\}} של שדה המספרים הממשיים היא לא בלתי תלויה אלגברית מעל שדה המספרים הרציונליים, מכיוון שעבור הפולינום עם המקדמים הרציונלים

{\displaystyle \,p(x\_{1},x\_{2})=2{x\_{1}}^{2}-x\_{2}+1}
מתקיים

{\displaystyle \,p({\sqrt {\pi }},2\pi +1)=0}.
המספר הגדול ביותר של איברים בלתי תלויים אלגברית נקרא **דרגת הטרנסצנדנטיות** של *A* מעל *K*.

השאלה האם הקבוצה \,\{\pi,e\} היא תלויה אלגברית מעל המספרים הרציונליים היא בעיה פתוחה במתמטיקה.
ב-1996 הוכיח יורי נסטרנקו כי הקבוצה \{\pi,e^{\pi},\Gamma(\frac{1}{4})\} היא בלתי תלויה אלגברית מעל \,\mathbb{Q}.

משפט לינדמן-ויירשטראס
---------------------

 ערך מורחב – **משפט לינדמן-ויירשטראס**  

לעיתים קרובות ניתן להשתמש במשפט לינדמן-ויירשטראס על מנת להוכיח כי קבוצה מסוימת היא בלתי תלויה אלגברית מעל שדה הרציונלים. המשפט נקרא על שמם של פרדיננד לינדמן וקארל ויירשטראס. לינדמן הוכיח ב-1882 כי {\displaystyle \,e^{\alpha }} הוא מספר טרנסצנדנטי לכל \alpha  אלגברי שונה מ-0. ויירשטראס הוכיח ב-1885 את הגרסה הכללית יותר של המשפט הטוענת כי אם {\displaystyle \,\alpha \_{1},\dots ,\alpha \_{n}} הם מספרים אלגברים בלתי תלויים ליניארית מעל \,\mathbb{Q} אז המספרים {\displaystyle \,e^{\alpha \_{1}},\dots ,e^{\alpha \_{n}}} הם בלתי תלויים אלגברית מעל \,\mathbb{Q}.

ראו גם
------

* משפט הנורמליזציה של נתר

קישורים חיצוניים
----------------

* אי-תלות אלגברית, באתר MathWorld (באנגלית)